**AKMENĖS RAJONO AKMENĖS GIMNAZIJA**

**KODAS 190447774, LAIŽUVOS G. 7 , AKMENĖ**

**9 MĖNESIŲ BIUDŽETO VYKDYMO ATASKAITŲ RINKINIO**

**AIŠKINAMASIS RAŠTAS**

2025 m. spalio d. Nr.

**I SKYRIUS**

**BENDROSIOS NUOSTATOS**

Akmenės gimnazijos 2025 m. 9 mėnesių biudžeto vykdymo ataskaitų rinkinys sudarytas vadovaujantis Lietuvos Respublikos viešojo sektoriaus atskaitomybės įstatymu, Lietuvos Respublikos finansų ministro 2025 m. kovo 25 d. įsakymu Nr. 1K-63 „Dėl biudžeto vykdymo ataskaitų rinkinių rengimo taisyklių patvirtinimo“ bei Akmenės rajono savivaldybės biudžeto sudarymo ir vykdymo taisyklėmis, patvirtintomis Akmenės rajono savivaldybės tarybos 2024 m. spalio 02 d. sprendimu Nr. T-270.

2025 metų 9 mėnesių ataskaitų rinkinį sudaro:

* biudžeto išlaidų sąmatos vykdymo 2025 m. rugsėjo 30 d. ataskaita (forma Nr.2);
* biudžeto vykdymo aiškinamasis raštas.

Tarpinis biudžeto vykdymo ataskaitų rinkinys teikiamas Akmenės rajono savivaldybės administracijos Planavimo ir finansų valdymo skyriui bei skelbiamas Akmenės gimnazijos interneto svetainėje www.akmenesgimnazija.lt

Tarpinio biudžeto vykdymo ataskaitų rinkinio rengimo tikslas – pateikti informaciją apie gautus ir panaudotus biudžeto asignavimus, išlaidų pagal valstybės funkcines ir ekonomines klasifikacijas vykdymą, pateikti visuomenei informaciją apie vykdomas programas, programų finansavimo šaltinius, bei atskleisti asignavimų nepanaudojimo priežastis.

**II SKYRIUS**

**APSKAITOS POLITIKA**

Sudarant I pusmečio biudžeto vykdymo ataskaitų rinkinį buvo vadovautasi šiais bendraisiais apskaitos principais:

Pinigų principu – ataskaitose pajamos pripažįstamos, kai pinigai gaunami į sąskaitas, o išlaidos pripažįstamos, kai jos apmokamos;

Subjekto principu – Akmenės gimnazija yra atskiras apskaitos vienetas, todėl į ataskaitas įtraukia tik savo patirtas išlaidas, uždirbtas pajamas bei skirtus asignavimus;

Periodiškumo principu – veikla, tvarkant apskaitą, skirstoma į biudžetinius metus, kurie trunka 12 mėn. nuo sausio 1 d. iki gruodžio 31 d., kuriems pasibaigus sudaromas metinis biudžeto vykdymo ataskaitų rinkinys. Ketvirtiniai ir metinis ataskaitų rinkiniai sudaromi pagal paskutinės ataskaitinio laikotarpio dienos duomenis;

Pastovumo principu – taikytas apskaitos metodas, analogiškas kaip ir ankstesniais metais. Ataskaitų rinkinio sudėtis, rengimo procesas iš esmės nepakito.

Piniginio mato principu – informacija ataskaitose ir aiškinamajame rašte pateikta eurais ir centais.

**III SKYRIUS**

**BIUDŽETINIŲ ĮSTAIGŲ PAJAMŲ PLANO VYKDYMAS**

Informacija apie biudžetinių įstaigų pajamas pateikiama biudžetinių įstaigų pajamų2025 m. rugsėjo 30 d.ataskaitoje (1 priede).

Akmenės gimnazija biudžetinių įstaigų pajamų lėšas gauna už patalpų ir turto nuomą, už išlaikymą švietimo, socialinės apsaugos ir kitose įstaigose ir naudoja Švietimo, kultūros, jaunimo reikalų ir sporto paslaugų teikimo programos priemonėms vykdyti.

Biudžetinių įstaigų pajamų programos sąmata, įskaitant patikslinimus, per ataskaitinį laikotarpį sudarė 47929,57 Eur (iš jų 1006,57 Eur perkeltas nepanaudotas per 2024 metus įmokų likutis), į Savivaldybės biudžetą surinkta ir pravesta 2718,10 Eur už patalpų ir turto nuomą, už išlaikymą švietimo, socialinės apsaugos ir kitose įstaigose 39759,48, iš kurių panaudota 36968,16 Eur prekėms ir paslaugoms įsigyti. Pervestų ir nepanaudotų pajamų likutis 6515,99 Eur. Lėšos nepanaudotos dėl gaunamų einamojo mėnesio sąskaitų už paslaugas ateinančio mėnesio pradžioje.

**IV SKYRIUS**

**BIUDŽETO IŠLAIDŲ PLANO VYKDYMAS**

Akmenės gimnazija yra savivaldybės biudžetinė įstaiga, kuri 2025 m. vykdo programas: 01. – Švietimo, kultūros, jaunimo reikalų ir sporto paslaugų teikimo programa, 02. – Socialinės apsaugos plėtojimo, skurdo bei socialinės atskirties mažinimo ir sveikatos programa, 03.- Investicijų programa, 05. – Infrastruktūros priežiūros ir plėtros programa kitoms reikmėms atlikti užimtumo programa. Programos finansuojamos iš Valstybės biudžeto lėšų (iš Savivaldybės iždo), Savivaldybės biudžeto lėšų, biudžetinių įstaigų pajamų įmokų ir Europos Sąjungos lėšų. 2025 m Akmenės gimnazijai, programoms vykdyti, patvirtinta su patikslinimais 1940462,22 Eur asignavimų, iš jų – 1581975,70 Eur darbo užmokesčiui, 13060,00 Eur ilgalaikiam materialiajam ir nematerialiam turtui įsigyti (detalesnė informacija apie skirtas lėšas ataskaitiniam laikotarpiui ir jų panaudojimą pagal ekonominę klasifikaciją pateikiama formoje Nr. 2).

Per ataskaitinį laikotarpį Akmenės gimnazija panaudojo 1617223,48 Eur arba 83,34 proc. ataskaitiniam laikotarpiui skirtų lėšų. Vertinant pagal finansavimo lėšas, didžiausias lėšų nepanaudojimas susidarė 01 programoje dėl pasirašytos centralizuotos buhalterinės apskaitos sutarties, pagal kurią darbo užmokestis už einamą mėnesį mokamas sekantį mėnesį ne vėliau kaip iki 5 d. d.

**V SKYRIUS**

**KITA INFORMACIJA**

2025 m. rugsėjo 30 d. biudžeto mokėtinų sumų likutis sudarė 187294,83 Eur, iš jų darbo užmokesčio ir socialinio draudimo išlaidos – 156509,45 Eur, prekių ir paslaugų įsigijimo išlaidos – 30785,38 Eur. Ne biudžeto mokėtinų sumų likutis 12151,73 Eur. Mokėtinos sumos susidarė už 2025 m. rugsėjo mėn. už suteiktas paslaugas pagal sutartis ir dėl pasirašytos sutarties, pagal kurią atsiskaitoma su darbuotojais iki 5 d. d.. Visos mokėtinos sumos bus apmokėtos per spalio mėn.

2025 m. rugsėjo 30 d. gautinų sumų likutis sudarė 7906,05 Eur, iš jų 5654,77 Eur gautinos sumos iš tėvų už ugdymo paslaugas, 355,01 Eur už patalpų nuomą ir pagal pateiktas sąskaitas už komunalinius patarnavimus, išrašytus elektroninius pažymėjimus 1598,55 Eur, už susidariusį trūkumą 1997 m pagal vykdomuosius dokumentus 27,72 Eur.

2025 m. rugsėjo 30 d. likusių mokėtinų ir gautinų sumų, kurių apmokėjimo terminas yra suėjęs, nėra.

Pinigų likutis 2025 metų pradžiai Akmenės gimnazijos sąskaitoje buvo 2133,02 Eur, iš jų 2084,12 paramos lėšos, 48,90 už teikiamas paslaugas (biudžetinių įstaigų pajamos). Ataskaitinio laikotarpio pabaigoje 6922,18 Eur, iš jų 1978,23 paramos lėšos, finansavimo sumų likutis VB- 153,97 ir 366,11 Eur atstatomosios lėšos už komunalines paslaugas. Projekto „Tūkstantmečio mokykla“ – 477,84 Eur. Projektas „Galimybių mokykla“ – 3284,65 Eur; už dublikatų išdavimą – 5,11 Eur.

Likutis biudžetinių įstaigų pajamų užskaitytas 2025 metų pradžioje, kaip gautus asignavimus sumoje 1006,57 Eur., panaudota 979,79. Lieka nepanaudota -26,78 Eur.

Akmenės gimnazija vykdo projektą "Tūkstantmečio mokyklos II"- per 2025 m. 9 mėnesius panaudota 5545,10 Eur projekto lėšų. Vykdomas projektas „Ankstyvojo ugdymo užtikrinimas vaikams iš socialinę riziką patiriančių šeimų“- panaudota 580,58 Eur. projekto lėšų.

PRIEDAI:

Informacija apie biudžetinių įstaigų pajamas pagal 2025 m. rugsėjo 30 d. duomenis.

Švietimo padalinio vadovė (direktoriaus pavaduotoja ugdymui), Eglė Radionova

laikinai einanti direktoriaus pareigas

Biudžetinių įstaigų centralizuotos apskaitos Ina Pundziuvienė

skyriaus vedėja